**Ministru kabineta noteikumu projekta “Grozījumi Ministru kabineta 2015. gada 27. oktobra noteikumos Nr. 617 “Darbības programmas “Izaugsme un nodarbinātība” 1.2.2. specifiskā atbalsta mērķa “Veicināt inovāciju ieviešanu komersantos” 1.2.2.1. pasākuma “Atbalsts nodarbināto apmācībām” pirmās un otrās projektu iesniegumu atlases kārtas īstenošanas noteikumi”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks | Noteikumu projekta “Grozījumi Ministru kabineta 2015 .gada 27. oktobra noteikumos Nr. 617 “Darbības programmas “Izaugsme un nodarbinātība” 1.2.2. specifiskā atbalsta mērķa “Veicināt inovāciju ieviešanu komersantos” 1.2.2.1. pasākuma “Atbalsts nodarbināto apmācībām” pirmās un otrās projektu iesniegumu atlases kārtas īstenošanas noteikumi” (turpmāk – Noteikumu projekts) mērķis ir paplašināt apmācību tvērumu komersantiem un izmaksu tvērumu kā finansējuma saņēmējiem, tā komersantiem.  Noteikumu projekts stājas spēkā nākamajā dienā pēc tā izsludināšanas Latvijas Republikas oficiālajā izdevumā “Latvijas vēstnesis”. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Noteikumu projekts izstrādāts, lai pārvarētu Covid-19 krīzi un turpinātu aktivitātes, kas vērstas uz Latvijas tautsaimniecības attīstību un komersantu nodarbināto nozares specifisko prasmju pilnveidi. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabinets 2020. gada 24. novembrī apstiprināja grozījumus Ministru kabineta 2015. gada 27. oktobra noteikumos Nr. 617 “Darbības programmas “Izaugsme un nodarbinātība” 1.2.2. specifiskā atbalsta mērķa “Veicināt inovāciju ieviešanu komersantos” 1.2.2.1. pasākuma “Atbalsts nodarbināto apmācībām” pirmās un otrās projektu iesniegumu atlases kārtas īstenošanas noteikumi” (turpmāk – MK noteikumi Nr. 617), lai paplašinātu apmācību tvērumu, finansējot jaunus atbalsta pasākumus no Eiropas Reģionālās attīstības fonda un virssaistību finansējuma un pagarinot projektu īstenošanu līdz 2023. gada 31. decembrim.  2021. gada februārī finansējuma saņēmēji – nozaru asociācijas Centrālajai finanšu un līgumu aģentūrai ir iesniegušas līgumu grozījumus, paredzot apmācību un citu atbalstāmo izmaksu īstenošanu virssaistību finansējuma ietvaros un pagarinot projektu ieviešanu līdz 2023. gada 31. decembrim. Lai investīciju ieguldījums būtu efektīvāks, ir nepieciešami grozījumi MK noteikumos Nr. 617, paredzot:   * pielikumā Nr. 3 un Nr. 2 norādīto apmācību jomu apvienošanu vienā pielikumā, lai paplašinātu apmācību tvērumu komersantiem un nodrošinātu atbalstu nozaru specifiskām apmācībām. Aplēses liecina, ka finansējums nozaru specifiskām apmācībām nebūs pietiekams līdz projektu īstenošanas termiņa beigām 2023. gada 31. decembrim. Uz 2021. gada 31. martu pusei 1. atlases kārtas finansējuma saņēmējiem ERAF investīciju ieguldījums vidēji ir 70 % un finansējuma saņēmēji ir norādījuši, ka pieprasījums pēc nozaru specifiskām apmācībām ir visu laiku un tas ir absolūti nepieciešams tautsaimniecībai nozīmīgu nozaru izaugsmes nodrošināšanai ar profesionālu darbaspēku. Atbalstu kā līdz šim paredzēts īstenot Komisijas Regulas (ES) Nr. 651/2014 (2014. gada 17. jūnijs), ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (turpmāk - Komisijas Regula Nr. 651/2014) 31. panta ietvaros kā atbalstu gala labuma guvējam. Finansējums tiks piešķirts tikai jauniem apmācību projektiem, kuros gala labuma guvēji pieteiksies jaunam komercdarbības atbalstam. Jauns gala labuma guvēja apmācību pieteikums ir nepieciešams jebkurai apmācību jomai gadījumā, ja tiek plānota jauna komercdarbības atbalsta sniegšana saskaņā ar Komisijas Regulu Nr. 651/2014, tai skaitā, ja gala labuma guvējam tās apgūšanai vēl nav piešķirts komercdarbības atbalsts vai piešķirtais atbalsts jau ir iztērēts. Finansējuma saņēmējam būs jānodrošina, lai vairāk par vienu reizi komersantu nodarbinātie neapgūtu vienus un tos pašus apmācību kursus ar vienādu saturu. Finansējuma saņēmējiem netiek radīts papildu administratīvais slogs izmaksu nodalīšanā pa finansējuma avotiem (ERAF vai virssaistības) un gala labuma guvējam piešķirtā komercdarbības atbalsta uzskaitē, tiks nodrošināts šāds izmaksu nodalījums, lai sasniegtu MK noteikumos Nr. 617 izvirzīto mērķi; * jaunu apmācību jomu 343 02 Finanšu vadība visu finansējuma saņēmēju projektos, izņemot asociācijas “Zaļās mājas” 1. atlases kārtas projektu, jo tā noslēguma maksājuma pieprasījums Centrālajai finanšu un līgumu aģentūrai tiks iesniegts 2021. gada 1. pusgadā. Dažādās komersantu aptaujās norādīts, ka komersantiem un to nodarbinātajiem jāpilnveido zināšanas par finanšu vadību, ietverot finanšu pratības aspektus, apmācības par noziedzīgi iegūto līdzekļu legalizācijas un terorisma finansēšanas novēršanu, projektu finansēšanu u.c. kas sekmē visaptverošu zināšanu līmeņa, prasmju un kompetenču paaugstināšanu finanšu pratības jomās, kas nepieciešams dēļ straujajiem digitālās transformācijas procesiem, personāla darba organizācijas pārmaiņām, finanšu jomas disciplīnas pasākumiem un ar tiem saistītiem finanšu sektora drošības pasākumiem, plašo atbalsta instrumentu klāstu. Apmācības uzlabos dažāda līmeņa speciālistu profesionālās kompetences un informētību par jaunākajām pasaules tendencēm; * informatīvo pasākumu izmaksu attiecināmības precizēšanu plašākā tvērumā, paredzot tās kā *de minimis* izmaksas finansējuma saņēmējam 100 % apmērā, kas tiek veiktas ārpakalpojuma veidā vai uz uzņēmuma līguma pamata atsevišķi no projekta vadības izmaksām. Izmaksas tiek attiecinātas no finansējuma saņēmēju līgumos ar Centrālo finanšu un līgumu aģentūru paredzētā virssaistību finansējuma. Finansējuma saņēmējs nedrīkst pārsniegt pieļaujamo *de minimis* atbalsta apmēru 200 000 EUR trīs gadu laikā. Informatīvo pasākumu izmaksām nav attiecināmi nodokļu un nodevu maksājumi. Informatīvie pasākumi ietver, piemēram, seminārus, konferences (klātienē/tiešsaistē), informatīvas kampaņas (tai skaitā ietverot praktiskus piemērus Covid-19 izraisītās krīzes seku mazināšanā caur digitālās transformācijas un digitālo rīku sniegtajām iespējām), u.c. darbības, kas veicina efektīvu prasmju pilnveides pasākumu īstenošanu nozaru konkurētspējas stiprināšanai un ātrākai ekonomiskās krīzes pārvarēšanai nozarē kopumā un individuālajam komersantam; * izmitināšanas izmaksas arī komersantu nodarbinātajiem, kad apmācības notiek ārvalstīs, kuras paredzētas īstenot Komisijas Regulas Nr. 651/2014 31. panta 3. punkta b) apakšpunkta ietvaros kā atbalstu gala labuma guvējam, lai veicinātu investīciju ieguldījumu efektivitāti un komersantu motivāciju. Izmitināšanas izmaksu attiecināšanā ir jāievēro 2010. gada 12. oktobra Ministru kabineta noteikumi Nr. 969 “Kārtība, kādā atlīdzināmi ar komandējumiem saistītie izdevumi” attiecībā uz viesnīcas maksas normu; * redakcionāli precizēt sasniedzamā uzraudzības rādītāja gadu, 2022. gadu aizstājot ar 2023. gadu, ņemot vērā finansējuma saņēmēju iesniegto līgumu grozījumos norādīto projektu ieviešanas termiņu – 2023. gada 31. decembris. Nav paredzēta MK noteikumos Nr. 617 noteikto uzraudzības rādītāju un to vērtību palielināšana, ņemot vērā joprojām valdošo nenoteiktību ar Covid-19 un pasaulē noteiktajiem ierobežojumiem; * dzēst atsauci par valodu apmācībām 1. atlases kārtā starptautisko biznesa pakalpojumu centra sektorā nodarbinātajiem, jo 2. atlases kārtā projektu īsteno starptautisko biznesa pakalpojumu centru nozares asociācija “ABSL Latvia”.   Paredzētie grozījumi MK noteikumos Nr. 617 pozitīvi ietekmēs finansējuma saņēmējus un gala labuma guvējus vienota mērķa sasniegšanai - nodrošināt komersantus ar atbilstošas kvalifikācijas darbaspēku.  Finansējuma saņēmēji izvērtēs grozījumu veikšanu līgumos, kas noslēgti ar Centrālo finanšu un līgumu aģentūru. |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Pirmās un otrās atlases kārtas mērķa grupa jeb gala labuma guvēji – sīkie (mikro), mazie, vidējie un lielie komersanti un to nodarbinātie, kuriem atbalsts tiek sniegts saskaņā ar Komisijas Regulas (ES) Nr. 651/2014 (2014. gada 17. jūnijs), ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu. |
| 2. | Tiesiskā regulējuma ietekme uz tautsaimniecību un administratīvo slogu | Vērtējot projektu īstenošanas ietekmi uz administratīvajām procedūrām un to izmaksām, nav identificēts administratīvā sloga palielinājums ne finansējuma saņēmējiem, ne gala labuma guvējiem, ne fondu vadībā iesaistītajām institūcijām.  Projekta ietekme uz tautsaimniecību vērtējama kā pozitīva, jo tiks sekmēta inovāciju kapacitāte komersantiem, pilnveidojot to nodarbināto prasmes. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |  |  |  |  |  |  |
| --- | --- | --- | --- | --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | | | | | |
| 1. | Saistības pret Eiropas Savienību | | Projektā ir iekļautas tiesību normas, kas izriet no:   * Eiropas Komisijas 2014. gada 17. jūnija Regulas Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu, * Komisijas Regulas (ES) Nr. 1407/2013 (2013. gada 18. decembris) par Līguma par Eiropas Savienības darbību 107. un 108. panta piemērošanu *de minimis* atbalstam. | | | |
| 2. | Citas starptautiskās saistības | | Projekts šo jomu neskar. | | | |
| 3. | Cita informācija | | Nav. | | | |
| **1. tabula Tiesību akta projekta atbilstība ES tiesību aktiem** | | | | | | |
| Attiecīgā ES tiesību akta datums, numurs un nosaukums | | * Eiropas Komisijas 2014. gada 17. jūnija Regulas Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu, * Komisijas Regulas (ES) Nr. 1407/2013 (2013. gada 18. decembris) par Līguma par Eiropas Savienības darbību 107. un 108. panta piemērošanu *de minimis* atbalstam. | | | | |
| A | | B | | C | | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā. Norāda institūciju, kas ir atbildīga par šo saistību izpildi pilnībā | | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu. Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Komisijas Regula Nr. 651/2014 | | Projekta 2. punkts | | Ieviests pilnībā. | | Neparedz stingrākas prasības. |
| Komisijas Regulas Nr. 651/2014 31. panta b) apakšpunkts | | Projekta 4. punkts | | Ieviests pilnībā. | | Neparedz stingrākas prasības. |
| Komisijas Regula Nr. 1407/2013 | | Projekta 6. punkts | | Ieviests pilnībā. | | Neparedz stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | | Projekts šo jomu neskar. | | | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | | Saskaņā ar Komisijas Regulas Nr. 651/2014 11. panta a) apakšpunktu Eiropas Komisijai, izmantojot Komisijas elektroniskās paziņošanas sistēmu, 20 darba dienu laikā pēc šī projekta apstiprināšanas Ekonomikas ministrija apņemas nosūtīt kopsavilkuma informāciju par grozījumiem atbalsta pasākumā. | | | | |
| Cita informācija | | Nav. | | | | |
| **2. tabula Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei** | | | | | | |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | | Projekts šo jomu neskar. | | | | |
| A | | B | | | C | |
| Starptautiskās saistības (pēc būtības), kas izriet no norādītā starptautiskā dokumenta. Konkrēti veicamie pasākumi vai uzdevumi, kas nepieciešami šo starptautisko saistību izpildei | | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | | | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji. Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā. Norāda institūciju, kas ir atbildīga par šo saistību izpildi pilnībā | |
| Iekļauj informāciju atbilstoši instrukcijas 58.1. apakšpunktam | | Projekts šo jomu neskar. | | | Projekts šo jomu neskar. | |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | | Projekts šo jomu neskar. | | | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Par noteikumu projektā paredzētajiem grozījumiem ir diskutēts ar nozaru asociācijām, kuru kompetencē ir apmācību projekti komersantu nodarbināto prasmju pilnveidei. Plašāka sabiedrības līdzdalība nav nepieciešama, jo grozījumi skar konkrētu nozaru asociāciju projektus.  Pēc projekta izsludināšanas tas būs pieejams Ministru kabineta mājaslapā (<http://tap.mk.gov.lv/mk/tap/>). |
| 2. | Sabiedrības līdzdalība projekta izstrādē | Saskaņā ar Ministru kabineta 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 5. punktu sabiedrības līdzdalība šī projekta izstrādē nav obligāta, jo projekts nav tāds, kas būtiski maina esošo regulējumu vai paredz ieviest jaunas politiskas iniciatīvas. Notika diskusijas ar nozaru asociāciju pārstāvjiem par grozījumiem noteikumu projektā. |
| 3. | Sabiedrības līdzdalības rezultāti | Tika izvērtēti un iespēju robežās ņemti vērā nozaru asociāciju ieteikumi. |
| 4. | Cita informācija | Sabiedrību pēc projekta pieņemšanas informēs ar publikāciju oficiālā izdevumā “Latvijas Vēstnesis”, kā arī to ievietos bezmaksas normatīvo aktu datu bāzē [www.likumi.lv](http://www.likumi.lv). |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Ekonomikas ministrija sadarbībā ar Centrālo finanšu un līgumu aģentūru kā sadarbības iestādi. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav plānota jaunu institūciju izveide, esošu institūciju likvidācija vai reorganizācija. |
| 3. | Cita informācija | Nav. |

Ekonomikas ministrs J. Vitenbergs

Vīza:

Valsts sekretārs E. Valantis

Rogule-Lazdiņa, 67013002

[Una.Rogule-Lazdina@em.gov.lv](mailto:Una.Rogule-Lazdina@em.gov.lv)

Zimele, 67013026

[Anita.Zimele@em.gov.lv](mailto:Anita.Zimele@em.gov.lv)